Obadele Thompson

Obadele Thompson (g. 1976 m. kovo 30 d.) – Barbadoso lengvaatletis, kuris specializuojasi sprinto rungtyse. Jis tapo pirmuoju ir kol kas vieninteliu šalies sportininku iškovojusiu Olimpinių žaidynių medalį. Thompson taip pat yra pasiekęs 100 m ir 200 m bėgimo nacionalinius rekordus. Už nuopelnus sporte jam buvo suteiktas „ambasadoriaus ir specialiojo atstovo jaunimui“ titulas, kurį jam suteikė šalies ministras pirmininkas Owen Arthur.

 Biografija 
 Asmeninis gyvenimas 
Obadele Thompson gimė Šv. Maiklos parapijoje, Barbadoso pietvakariuose. Vėliau mokėsi Harisono koledže (JAV) ir su pagyrimu baigė rinkodaros ir ekonomikos specialybę El Paso Teksaso universitete. 2007 m. vedė pasaulio lengvosios atletikos čempionę Marion Jones iš JAV.www.reuters.com tais pačiais metais pora susilaukė pirmojo bendro vaiko.

 Karjera 
Sportininkas savo tarptautinę karjerą pradėjo 1993 m. Tais metais sportininkas užėmė pirmąją vietą Centrinės Amerikos ir Karibų čempionate 100 m bėgimo rungtyje. Taip pat tais metais sportininkas sudalyvavo jaunimo Pan Amerikos žaidynėse ir pelnė sidabro bei bronzos medalius sprinto rungtyse. 1994 m. Thompson pasiekė jaunimo pasaulio rekordą. Po metų sportininkas dalyvavo vasaros sporto universiadoje Fukuokoje, Japonijoje. Joje sportininkas 100 m bėgimo distancijoje pelnė sidabro medalį ir tapo pirmuoju, bei kol kas vieninteliu, šalies sportininku iškovojusiu medalį universiadoje. 1996 m. sportininkas įveikė normatyvą ir kartu su kitais 12 šalies sportininkų pateko į 1996 m. vasaros olimpines žaidynes. 100 m distancijos bėgimo pirmajame ture Thompson savo grupėje su 10,33 s rezultatu liko pirmoje vietoje ir automatiškai pateko į kitą etapą. ketvirtfinalio antroje grupėje jį aplenkė tik du sportininkai ir su 10,14 s rezultatu jis iškopė į pusfinalį, kuriame užėmė šeštą vietą (10,16 s) ir į finalą nepateko. Galutinėje rikiuotėje sportininkas su dar dvejais sportininkais dalinosi dešimtąją-dvyliktą vietas. Vėliau itin sėkmingai dalyvavo NCAA lauko ir uždarų patalpų čempionatuose. 1998 m. Thompson pelnė bronzą Sandraugos žaidynėse 100 m bėgime. Tais pačiais metais sportininkas sudalyvavo Centrinės Amerikos ir Karibų žaidynėse, kur pelnė aukso medalį. Po metų sportininkas įveikė IAAF nustatytus kvalifikacinius rezultatus ir pateko į 1999 m. Pasaulio lengvosios atletikos čempionato 100 m ir 200 m bėgimus. Abiejose rungtyse jis liko ketvirtojo vietoje ir neiškovojo pirmojo medalio savo šaliai pasaulio čempionate. 2000 m. sportininkas toliau tęsė savo pasirodymus stambiausiose varžybose. 200 m ir 100 m distancijose jis pelnė kelialapį į 2000 m. vasaros olimpines žaidynes Sidnėjuje, Australijoje. 200 m bėgime jis liko 4 vietoje, bet 100 m bėgimo finale, įveikęs distanciją per 10,04 s jis pelnė bronzos medalį. Tai buvo pirmasis ir vienintelis olimpiados medalis atitekęs Barbadoso sportininkui. Sportininkas dalyvavo ir 2004 m. vasaros olimpinėse žaidynėse, bet finaliniame bėgime liko priešpaskutinis ir užėmė 7 vietą. 2005 m. Pasaulio lengvosios atletikos čempionate sportininkas pirmajame raunde 100 m distanciją įveikė per 10,32 s ir pateko į kitą etapą tik papildomo kelialapio dėka. Ketvirtfinalyje sportininko rezultatas buvo 10,34 s ir su šešta vieta savo grupėje Thompson į kitą etapą nepateko. Nuo 2005 m. sportininkas nedalyvauja jokiose stambiose varžybose.

 Pasiekimai 
metaiTurnyrasŠalisVietaRungtis1993Centrinės Amerikos ir Karibų lengvosios atletikos čempionatasKolumbija 1100 m1993Pan Amerikos jaunimo čempionatasKanada3100 m1993Pan Amerikos jaunimo čempionatasKanada2200 m1994Centrinės Amerikos ir Karibų jaunimo lengvosios atletikos čempionatasTrinidadas ir Tobagas 1100 m1994Centrinės Amerikos ir Karibų jaunimo lengvosios atletikos čempionatasTrinidadas ir Tobagas 1200 m1994Pasaulio jaunimo lengvosios atletikos čempionatasPortugalija4100 m1995Centrinės Amerikos ir Karibų lengvosios atletikos čempionatasGvatemala 1100 m1995Centrinės Amerikos ir Karibų lengvosios atletikos čempionatasGvatemala 1200 m1995UniervsiadaJaponija2100 m1996NCAA uždarų patalpų čempionatasJAV1200 m19961996 m. vasaros olimpinės žaidynėsJAV10200 m1997NCAA uždarų patalpų čempionatasJAV1200 m1997NCAA čempionatasJAV1100 m1997NCAA čempionatasJAV1200 m19971997 m. Pasaulio lengvosios atletikos čempionatasGraikija6200 m1998Sandraugos žaidynėsMalaizija3100 m1998Centrinės Amerikos ir Karibų žaidynėsVenesuela 1100 m19991999 m. Pasaulio lengvosios atletikos čempionatasIspanija4100 m19991999 m. Pasaulio lengvosios atletikos čempionatasIspanija4200 m1999Pasaulio uždarų patalpų lengvosios atletikos čempionatasJaponija2200 m1999Centrinės Amerikos ir Karibų lengvosios atletikos čempionatasBarbadosas 1100 m20002000 m. vasaros olimpinės žaidynėsAustralija3100 m20002000 m. vasaros olimpinės žaidynėsAustralija4200 m20042004 m. vasaros olimpinės žaidynėsGraikija7100 m20052005 m. Pasaulio lengvosios atletikos čempionatasSuomija 17100 m2005Centrinės Amerikos ir Karibų lengvosios atletikos čempionatasBahamos4200 m

 Išnašos 

 Nuorodos 
 Obadele Thompson IAAF svetainėje 

Kategorija:Barbadoso lengvaatlečiai
Kategorija:Barbadoso olimpiečiai